**PASKAIDROJUMA RAKSTS**

**Madonas novada pašvaldības saistošajiem noteikumiem Nr. 19**

**“PAR SOCIĀLAJIEM PAKALPOJUMIEM MADONAS NOVADĀ”**

|  |  |
| --- | --- |
| **Paskaidrojumaraksta sadaļas** | **Norādāmā informācija** |
| 1. Projekta nepieciešamības pamatojums
 | Saskaņā ar Administratīvo teritoriju un apdzīvoto vietu likumu no 2021. gada 1. jūlija izveidots jauns Madonas novads, apvienojot Madonas, Cesvaines, Ērgļu un Lubānas novadu. Administratīvo teritoriju un apdzīvoto vietu likuma Pārejas noteikumu 17. punktā noteikts, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus, līdz ar to ir jāizstrādā jauni Madonas novada pašvaldības saistošie noteikumi, kas nosaka pašvaldības sniegtos sociālos pakalpojumus novadā. Sociālo pakalpojumu un palīdzības likuma 3. panta otrā un trešā daļa paredz, ka pašvaldību domes nosaka sociālo pakalpojumu un sociālās palīdzības saņemšanas kārtību. 2021. gada 1. jūlijā stājās spēkā grozījumi Invaliditātes likumā, tieši 12. panta sestā2 daļa, kas saistībā ar 12. panta pirmās daļas 4.2punktu, kas paredz, ka pašvaldība sniedz apmaksātu aprūpes pakalpojumu personām no 5 līdz 18 gadu vecumam ar invaliditāti, kurām ir izteikti un smagi funkcionēšanas ierobežojumi, izņemot personas, kuras atrodas ilgstošas sociālās aprūpes institūcijā, un saistošajos noteikumos nosaka šī aprūpes pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, kritērijus aprūpes pakalpojuma nepieciešamības novērtēšanai un prasības aprūpes pakalpojuma sniedzējam. Šāds pakalpojums novadu veidojošo novadu saistošajos noteikumos nebija iekļauts. Ministru kabineta 2003. gada 27. maija noteikumu Nr. 275 „Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6. punktā noteikts, ka pašvaldība atbilstoši finansiālajām iespējām var noteikt klientam citu (labvēlīgāku) samaksas kārtību par pakalpojumu. |
| 1. Īss projekta satura izklāsts
 | Saistošie noteikumi nosaka Madonas novada pašvaldības sniegto sociālo pakalpojumu veidus, to pieprasīšanas, saņemšanas un samaksas kārtību. Saistošajos noteikumos definēti sociālo pakalpojumu veidi, klientu loks, kas var saņemt sociālos pakalpojumus, kā arī pakalpojumu piešķiršanas kārtība.  |
| 1. Informācija par plānoto projekta ietekmi uz pašvaldības budžetu
 | Pašvaldības plānotajiem sociālajiem pakalpojumiem ir ietekme uz pašvaldības budžetu. Plānojot finansējumu sociālo pakalpojumu sniegšanai, ņem vērā sociālo pakalpojumu apmēru naudas izteiksmē līdzšinējos novados, kā arī valsts finansējumu sociālajiem pakalpojumiem deinstitucionalizācijas projekta ietvaros.Finansējums pašvaldības sniegtajiem sociālajiem pakalpojumiem tiks plānots Madonas novada Sociālā dienesta budžetā. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā
 | Saistošie noteikumi neietekmēs uzņēmējdarbības vidi pašvaldības teritorijā. |
| 1. Informācija par administratīvajām procedūrām
 | Saistošo noteikumu izpildi nodrošinās Madonas novada Sociālais dienests. |
| 1. Informācija par konsultācijām ar privātpersonām
 | Nav notikušas. |

Domes priekšsēdētājs A. Lungevičs